Suvestinė redakcija nuo 2007-06-15 iki 2009-06-14

Nutarimas paskelbtas: Žin. 1999, Nr. 71-2236, i. k. 0991100NUTA00000918

Nauja redakcija nuo 2003-03-22:

Nr. 332, 2003-03-18, Žin. 2003, Nr. 28-1144 (2003-03-21), i. k. 1031100NUTA00000332

LIETUVOS RESPUBLIKOS VYRIAUSYBĖ

NUTARIMAS

DĖL LIETUVOS RESPUBLIKOS VYRIAUSYBĖS NUTARIMŲ, VYRIAUSYBĖS SPRENDIMŲ, VYRIAUSYBĖS REZOLIUCIJŲ, MINISTRO

PIRMININKO POTVARKIŲ, MINISTRŲ, VYRIAUSYBĖS ĮSTAIGŲ, KITŲ

VALSTYBĖS VALDYMO INSTITUCIJŲ VADOVŲ IR KOLEGIALIŲ INSTITUCIJŲ

TEISĖS AKTŲ PATEIKIMO OFICIALIAI SKELBTI „VALSTYBĖS ŽINIOSE“ IR

SKELBIMO INTERNETO TINKLALAPIUOSE TVARKOS

1999 m. rugpjūčio 23 d. Nr. 918

Vilnius

Pakeistas teisės akto pavadinimas:

Nr. 1331, 2005-12-13, Žin., 2005, Nr. 146-5328 (2005-12-15), i. k. 1051100NUTA00001331

Vadovaudamasi Lietuvos Respublikos įstatymo „Dėl Lietuvos Respublikos įstatymų ir kitų teisės aktų skelbimo ir įsigaliojimo tvarkos“ 2, 3, 8, 9, 10, 15, 16, 17 straipsnių pakeitimo, papildymo 10-1 straipsniu ir 7 straipsnio pripažinimo netekusiu galios įstatymo“ (Žin., 1999, Nr. 48-1524) 11 straipsniu, Lietuvos Respublikos Vyriausybė nutaria:

1. Patvirtinti Lietuvos Respublikos Vyriausybės nutarimų, Vyriausybės sprendimų, Vyriausybės rezoliucijų, Ministro Pirmininko potvarkių, ministrų, Vyriausybės įstaigų, kitų valstybės valdymo institucijų vadovų ir kolegialių institucijų teisės aktų pateikimo oficialiai skelbti „Valstybės žiniose“ ir skelbimo interneto tinklalapiuose tvarkos aprašą (pridedama).

Punkto pakeitimai:

Nr. 1331, 2005-12-13, Žin., 2005, Nr. 146-5328 (2005-12-15), i. k. 1051100NUTA00001331

2. Nustatyti, kad:

2.1. Ministerijos, Vyriausybės įstaigos, kitos valstybės valdymo institucijos teisės aktus interneto tinklalapiuose pradeda skelbti nuo 1999 m. spalio 1 dienos.

2.2. Lietuvos Respublikos Vyriausybės nutarimai, Vyriausybės sprendimai, Vyriausybės rezoliucijos, Ministro Pirmininko potvarkiai, ministrų, Vyriausybės įstaigų, kitų valstybės valdymo institucijų vadovų ir kolegialių institucijų norminiai teisės aktai, priimti po 1999 m. birželio 2 d., skelbiami juos priėmusios institucijos interneto tinklalapyje. Šios institucijos nurodytuosius galiojančius teisės aktus, priimtus iki 1999 m. birželio 2 d., skelbia interneto tinklalapyje savo nuožiūra pagal institucijos technines ir finansines galimybes

Punkto pakeitimai:

Nr. 1331, 2005-12-13, Žin., 2005, Nr. 146-5328 (2005-12-15), i. k. 1051100NUTA00001331

2.3. Kai Lietuvos Respublikos teisės aktuose numatytus sprendimus reikia priimti nedelsiant, Lietuvos Respublikos Vyriausybės nutarimai oficialiai paskelbti visuomenės informavimo priemonėms pateikiami Lietuvos Respublikos Vyriausybės darbo reglamento, patvirtinto Lietuvos Respublikos Vyriausybės 1994 m. rugpjūčio 11 d. nutarimu Nr. 728 (Žin., 1994, Nr. 63-1238; 2003, Nr. 27-1089), 105 punkto antrojoje pastraipoje nustatyta tvarka.

Papildyta punktu:

Nr. 1331, 2005-12-13, Žin., 2005, Nr. 146-5328 (2005-12-15), i. k. 1051100NUTA00001331

Ministras Pirmininkas	Rolandas Paksas

Teisingumo ministras	Gintaras Balčiūnas

PATVIRTINTA

Lietuvos Respublikos Vyriausybės

1999 m. rugpjūčio 23 d. nutarimu

Nr. 918

(Lietuvos Respublikos

Vyriausybės

2003 m. kovo 18 d. nutarimo Nr. 332

redakcija)

LIETUVOS RESPUBLIKOS VYRIAUSYBĖS NUTARIMŲ, VYRIAUSYBĖS SPRENDIMŲ, VYRIAUSYBĖS REZOLIUCIJŲ, MINISTRO PIRMININKO POTVARKIŲ, MINISTRŲ, VYRIAUSYBĖS ĮSTAIGŲ, KITŲ VALSTYBĖS VALDYMO INSTITUCIJŲ VADOVŲ IR KOLEGIALIŲ INSTITUCIJŲ TEISĖS AKTŲ PATEIKIMO OFICIALIAI SKELBTI „VALSTYBĖS ŽINIOSE“ IR SKELBIMO INTERNETO TINKLALAPIUOSE TVARKOS APRAŠAS

Pakeistas priedo pavadinimas:

Nr. 1331, 2005-12-13, Žin., 2005, Nr. 146-5328 (2005-12-15), i. k. 1051100NUTA00001331

I. BENDROSIOS NUOSTATOS

1. Lietuvos Respublikos Vyriausybės nutarimų, Vyriausybės sprendimų, Vyriausybės rezoliucijų, Ministro Pirmininko potvarkių, ministrų, Vyriausybės įstaigų, kitų valstybės valdymo institucijų vadovų ir kolegialių institucijų teisės aktų pateikimo oficialiai skelbti „Valstybės žiniose“ ir skelbimo interneto tinklalapiuose tvarkos aprašas (toliau vadinama – šis Aprašas) reglamentuoja Lietuvos Respublikos Vyriausybės nutarimų, Ministro Pirmininko potvarkių, ministrų, Vyriausybės įstaigų, kitų valstybės valdymo institucijų vadovų ir kolegialių institucijų teisės aktų, nurodytų Lietuvos Respublikos įstatymų ir kitų teisės aktų skelbimo ir įsigaliojimo tvarkos įstatymo (Žin., 1993, Nr. 12-296; 2002, Nr. 124-5626) 3, 31 straipsniuose ir 19 straipsnio 5, 8 ir 9 punktuose, pateikimą oficialiai skelbti „Valstybės žiniose“, taip pat Lietuvos Respublikos Vyriausybės nutarimų, Vyriausybės sprendimų, Vyriausybės rezoliucijų, Ministro Pirmininko potvarkių, ministrų, Vyriausybės įstaigų, kitų valstybės valdymo institucijų vadovų ir kolegialių institucijų norminių teisės aktų skelbimą juos priėmusios institucijos interneto tinklalapiuose pagal nurodytojo įstatymo 13 straipsnį.

Punkto pakeitimai:

Nr. 1331, 2005-12-13, Žin., 2005, Nr. 146-5328 (2005-12-15), i. k. 1051100NUTA00001331

Nr. 549, 2007-06-06, Žin., 2007, Nr. 66-2560 (2007-06-14), i. k. 1071100NUTA00000549

2. Šio Aprašo 1 punkte nurodytų institucijų teisės aktus „Valstybės žiniose“ oficialiai skelbia juos pasirašę pareigūnai.

Teisės aktus juos priėmusių institucijų interneto tinklalapiuose skelbia institucijos vadovo ar kolegialios institucijos paskirtas atsakingas tinklalapio tvarkytojas.

Punkto pakeitimai:

Nr. 1331, 2005-12-13, Žin., 2005, Nr. 146-5328 (2005-12-15), i. k. 1051100NUTA00001331

II. TEISĖS AKTŲ PATEIKIMAS „VALSTYBĖS ŽINIŲ“ REDAKCIJAI

3. Lietuvos Respublikos Vyriausybės nutarimai, Ministro Pirmininko potvarkiai, ministrų, Vyriausybės įstaigų, kitų valstybės valdymo institucijų vadovų ir kolegialių institucijų norminiai teisės aktai oficialiai paskelbti „Valstybės žinių“ redakcijai pateikiami ne vėliau kaip per 3 dienas nuo jų pasirašymo. Redakcijai pateikiami teisės aktai turi būti suredaguoti.

„Valstybės žinių“ redakcijai oficialiai skelbti pateikiamas teisės akto tekstas raštu (išskyrus teisės aktų priedus, kurie skelbiami Lietuvos Respublikos įstatymų ir kitų teisės aktų skelbimo ir įsigaliojimo tvarkos įstatymo 31 straipsnio nustatyta tvarka „Valstybės žinių“ interneto tinklalapyje), taip pat elektroniniu paštu elektroninių duomenų pavidalu, suderinus su „Valstybės žinių“ redakcija.

Tais atvejais, kai Lietuvos Respublikos Vyriausybės nutarimai, Ministro Pirmininko potvarkiai, ministrų, Vyriausybės įstaigų, kitų valstybės valdymo institucijų vadovų ir kolegialių institucijų priimti teisės aktai turi priedų (brėžinių, lentelių, grafikų, schemų, žemėlapių ar kt.), kuriuos paskelbti „Valstybės žiniose“ nėra techninių galimybių, ir kai šie teisės aktai su priedais oficialiai skelbiami Lietuvos Respublikos įstatymų ir kitų teisės aktų skelbimo ir įsigaliojimo tvarkos įstatymo 31 straipsnio nustatyta tvarka „Valstybės žinių“ interneto tinklalapyje (www.valstybes-zinios.lt), šie teisės aktai oficialiai skelbti „Valstybės žinių“ redakcijai pateikiami raštu ir elektroniniu paštu elektroninių duomenų pavidalu, suderinus su „Valstybės žinių“ redakcija, o jų priedai – elektroniniu paštu elektroninių duomenų pavidalu, suderinus su „Valstybės žinių“ redakcija.

Punkto pakeitimai:

Nr. 549, 2007-06-06, Žin., 2007, Nr. 66-2560 (2007-06-14), i. k. 1071100NUTA00000549

4. Teisės aktus oficialiai skelbti „Valstybės žinių“ redakcijai pateikia:

4.1. Lietuvos Respublikos Vyriausybės nutarimus ir Ministro Pirmininko potvarkius – Vyriausybės kancleris (jo nesant ar jo pavedimu – Vyriausybės kanclerio pavaduotojas);

Punkto pakeitimai:

Nr. 1331, 2005-12-13, Žin., 2005, Nr. 146-5328 (2005-12-15), i. k. 1051100NUTA00001331

4.2. ministrų norminius teisės aktus – ministerijos valstybės sekretorius arba kitas ministro įgaliotas asmuo;

4.3. Vyriausybės įstaigų, kitų valstybės valdymo institucijų vadovų norminius teisės aktus – tos institucijos vadovo įgaliotas asmuo;

4.4. kolegialių institucijų norminius teisės aktus – kolegialios institucijos įgaliotas asmuo.

5. Ministro Pirmininko potvarkiai, ministrų, Vyriausybės įstaigų, kitų valstybės valdymo institucijų vadovų ir kolegialių institucijų individualūs teisės aktai, jeigu jie šiuos aktus pasirašiusių asmenų nuožiūra skelbiami „Valstybės žinių“ priede „Informaciniai pranešimai“, „Valstybės žinių“ redakcijai pateikiami laikantis šio Aprašo 3 ir 4 punktų reikalavimų.

Punkto pakeitimai:

Nr. 1331, 2005-12-13, Žin., 2005, Nr. 146-5328 (2005-12-15), i. k. 1051100NUTA00001331

III. TEISĖS AKTŲ SKELBIMAS INTERNETO TINKLALAPIUOSE

6. Lietuvos Respublikos Vyriausybės nutarimai, Vyriausybės sprendimai, Vyriausybės rezoliucijos, Ministro Pirmininko potvarkiai, ministrų, Vyriausybės įstaigų, kitų valstybės valdymo institucijų vadovų ir kolegialių institucijų norminiai teisės aktai skelbiami juos priėmusios institucijos interneto tinklalapyje. Nurodytieji teisės aktai institucijos interneto tinklalapyje skelbiami kaip ir teisės aktų projektai tuo pačiu adresu, nurodytu pagal Lietuvos Respublikos Vyriausybės 1999 m. vasario 4 d. nutarimą Nr. 118 „Dėl įstatymų ir kitų norminių teisės aktų projektų skelbimo „Interneto“ tinkle“ (Žin., 1999, Nr. 15-389), su nuoroda į institucijos teisės aktus.

Ministerijos, Vyriausybės įstaigos, kitos valstybės valdymo institucijos ir kolegialios institucijos sudaro savo tinklalapiuose teisės aktų sąrašą su nuorodomis į konkrečius teisės aktus. Sąrašo gale nurodoma atsakingo už sąrašo sudarymą asmens pavardė, telefono numeris ir elektroninio pašto adresas.

Punkto pakeitimai:

Nr. 1331, 2005-12-13, Žin., 2005, Nr. 146-5328 (2005-12-15), i. k. 1051100NUTA00001331

7. Interneto tinklalapiuose skelbiami:

7.1. Lietuvos Respublikos Vyriausybės nutarimai, ministrų, Vyriausybės įstaigų, kitų valstybės valdymo institucijų vadovų ir kolegialių institucijų norminiai teisės aktai – per 3 dienas nuo jų oficialaus paskelbimo „Valstybės žiniose“;

7.2. Ministro Pirmininko potvarkiai – per 3 dienas nuo jų įsigaliojimo dienos;

7.3. Vyriausybės sprendimai ir Vyriausybės rezoliucijos - jų pasirašymo dieną.

Papildyta punktu:

Nr. 1331, 2005-12-13, Žin., 2005, Nr. 146-5328 (2005-12-15), i. k. 1051100NUTA00001331

8. Institucijos, neturinčios savo tinklalapio, teisės aktai skelbiami ministerijos, kurios reguliavimo sričiai priklauso ši institucija, tinklalapyje.

Šios institucijos teisės aktus raštu ir kompiuterinėse laikmenose, taip pat atsakingų už teisės aktų skelbimą asmenų pavardes, telefonų numerius ir elektroninio pašto adresus privalo pateikti ministerijos, kurios reguliavimo sričiai priklauso ši institucija, atsakingam tinklalapio tvarkytojui.

9. Teisės aktai, nurodyti šio Aprašo 7.1 ir 7.2 punktuose, skelbti interneto tinklalapyje pateikiami institucijos atsakingam tinklalapio tvarkytojui elektroniniu paštu elektroninių duomenų pavidalu jų pateikimo oficialiai paskelbti „Valstybės žiniose“ dieną, o Vyriausybės sprendimai ir Vyriausybės rezoliucijos – jų pasirašymo dieną ir laikomi interneto tinklalapyje vienerius metus.

Punkto pakeitimai:

Nr. 1331, 2005-12-13, Žin., 2005, Nr. 146-5328 (2005-12-15), i. k. 1051100NUTA00001331

Nr. 549, 2007-06-06, Žin., 2007, Nr. 66-2560 (2007-06-14), i. k. 1071100NUTA00000549

______________

Pakeitimai:

1.

Lietuvos Respublikos Vyriausybė, Nutarimas

Nr. 332, 2003-03-18, Žin., 2003, Nr. 28-1144 (2003-03-21), i. k. 1031100NUTA00000332

Dėl Lietuvos Respublikos Vyriausybės 1999 m. rugpjūčio 23 d. nutarimo Nr. 918 "Dėl Lietuvos Respublikos Vyriausybės nutarimų, Ministro Pirmininko potvarkių, ministrų, Vyriausybės įstaigų, kitų valstybės valdymo institucijų vadovų įsakymų ir įsakymais patvirtintų kitų teisės aktų pateikimo oficialiai skelbti "Valstybės žiniose" ir skelbimo interneto tinklapiuose tvarkos" pakeitimo

2.

Lietuvos Respublikos Vyriausybė, Nutarimas

Nr. 1331, 2005-12-13, Žin., 2005, Nr. 146-5328 (2005-12-15), i. k. 1051100NUTA00001331

Dėl Lietuvos Respublikos Vyriausybės 1999 m. rugpjūčio 23 d. nutarimo Nr. 918 "Dėl Lietuvos Respublikos Vyriausybės nutarimų, Ministro Pirmininko potvarkių, ministrų, Vyriausybės įstaigų, kitų valstybės valdymo institucijų vadovų ir kolegialių institucijų teisės aktų pateikimo oficialiai skelbti "Valstybės žiniose" ir skelbimo interneto tinklalapiuose tvarkos" pakeitimo

3.

Lietuvos Respublikos Vyriausybė, Nutarimas

Nr. 549, 2007-06-06, Žin., 2007, Nr. 66-2560 (2007-06-14), i. k. 1071100NUTA00000549

Dėl Lietuvos Respublikos Vyriausybės 1999 m. rugpjūčio 23 d. nutarimo Nr. 918 "Dėl Lietuvos Respublikos Vyriausybės nutarimų, Vyriausybės sprendimų, Vyriausybės rezoliucijų, Ministro Pirmininko potvarkių, ministrų, Vyriausybės įstaigų, kitų valstybės valdymo institucijų vadovų ir kolegialių institucijų teisės aktų pateikimo oficialiai skelbti "Valstybės žiniose" ir skelbimo interneto tinklalapiuose tvarkos" pakeitimo